ET Euroopa Liidu Teataja C 140/29

Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punkti a kohase muutmistaotluse avaldamine

2013/C 140/13

Käesoleva dokumendi avaldamine annab õiguse esitada vastuväiteid vastavalt nõukogu määruse (EL) nr 1151/2012 artiklile 51.

MUUTMISTAOTLUS

NÕUKOGU MÄÄRUS (EÜ) nr 510/2006

põllumajandustoodete ja toidu geograafiliste tähiste ja päritolunimetuste kaitse kohta (1)

MUUTMISTAOTLUS VASTAVALT ARTIKLILE 9

„HUILE ESSENTIELLE DE LAVANDE DE HAUTE-PROVENCE” / „ESSENCE DE LAVANDE DE HAUTE-PROVENCE”

EÜ nr: FR-PDO-0217-0141-20.10.2011

KGT ( ) KPN ( X )

1. Spetsifikaadi osa, mida muutmine hõlmab

— ☒ Toote nimetus — ☒ Toote kirjeldus — ☒ Geograafiline piirkond —  Päritolutõend — ☒ Tootmismeetod — ☒ Seos piirkonnaga — ☒ Märgistus — ☒ Riiklikud nõuded — ☒ Muu (tootjarühma ja kontrolliorganite kontaktandmed)

2. Muudatus(t)e liik

—  Koonddokumendi või kokkuvõtte muutmine — ☒ Registreeritud KPNi või KGT muutmine, mille kohta ei ole avaldatud koonddokumenti ega kokkuvõtet —  Spetsifikaadi muutmine, mis ei tingi avaldatud koonddokumendi muutmist (määruse (EÜ) nr 510/2006 artikli 9 lõige 3) —  Spetsifikaadi ajutine muutmine, mis tuleneb riiklike ametiasutuste nõutud kohustuslikest sanitaar- või fütosanitaarmeetmetest (määruse (EÜ) nr 510/2006 artikli 9 lõige 4)

3. Muudatus(ed)

3.1. Osa „Toote nimetus”

Vastavalt eelmise spetsifikaadi punktile „Nimetus” on toote nimetus „Huile essentielle de lavande de Haute-Provence” / „Essence de lavande de Haute-Provence”

3.2. Osa „Toote kirjeldus”

Toote kirjeldust täiendati sätetega, mis on ette nähtud siseriiklike õigusaktidega, milles on määratletud kontrollitud päritolunimetus „Huile essentielle de lavande de Haute-Provence” ja eelkõige selle nimetusega seotud analüütilised omadused.

Lisaks soovib tootjarühm muuta nelja analüüsiparameetrit, sest ta on tuvastanud, et aastate jooksul on need analüüsiparameetrid seoses kliima soojenemisega muutunud. See kliimamuutus on toonud kaasa õite keemilise koostise muutuse kuumematel ja kuivematel suvedel, kuid seoses sellega on ilmunud ka röövik Metcalfa, kes põhjustab taimede kiire närbumise. Nelja vaatlusaluse kriteeriumi osas pakub tootjarühm välja järgmise muudatuse:

— oktanoon-3 puhul muudetakse vahemikku järgmiselt: enne 0,7–2 ja nüüd 0,5–2;

— alfa-terpineool: enne < 0,5 ja nüüd ≤ 0,7;

— suhe cis-β-otsimeen/trans-β-otsimeen: enne 1,2–2,7 ja nüüd 1,05–2,7;

— suhe trans-ß-otsimeen/oktanoon-3: enne 1,4–7 ja nüüd 1,4–9.

Toote kirjeldust muudetakse järgmiselt:

„(…) „Huile essentielle de lavande de Haute-Provence” / „Essence de lavande de Haute-Provence” peab vastama järgmistele analüütilistele omadustele:

happearv: < 1,0;

tsineool 1,8: 0,2–1,0;

cis-β-otsimeen: 3,0–9,0;

trans-β-otsimeen: 2,2–4,9;

oktanoon-3: 0,5–2,0;

kamper: < 0,5;

linalool: < 36;

terpineen-1-ool-4: 2,5–5,5;

lavandulüülatsetaat: > 2,5;

lavandulool: > 0,5;

alfa-terpineool: ≤ 0,7;

suhe cis-β-otsimeen/trans-β-otsimeen: 1,05–2,7;

suhe trans-ß-otsimeen/oktanoon-3: 1,4–9;

suhe linalool + linalüülatsetaat/lavandulool + lavandulüülatsetaat: 12–18.

Hooajal, mida iseloomustavad erilised klimaatilised tingimused, võib eespool kirjeldatud kriteeriumidest teha erandeid, milleks annab loa riikliku päritolu- ja kvaliteediinstituudi (Institut national de l’origine et de la qualité (I.N.A.O.)) direktor oma otsusega pärast tootjarühma arvamuse saamist. Need erandid ei või ületada järgmisi väärtusi:

happearv: < 1,2;

tsineool 1,8: 0,1–1,5;

cis-β-otsimeen: 2,5–10;

trans-β-otsimeen: 1,5–6;

oktanoon-3: 0,3–2,0;

kamper: < 0,55;

linalool: < 38;

terpineen-1-ool-4: 1,5–6;

lavandulüülatsetaat: > 2;

lavandulool: > 0,4;

alfa-terpineool: < 0,8;

suhe cis-β-otsimeen/trans-β-otsimeen: 0,9–2,7;

suhe trans-ß-otsimeen/oktanoon-3: 1,4–10;

suhe linalool + linalüülatsetaat/lavandulool + lavandulüülatsetaat: 10–20.”

3.3. Osa „Geograafiline piirkond”

Täpsustatakse etappe, mis tuleb läbi viia nimetuse geograafilises piirkonnas: lavendel tuleb korjata ja destilleerida nimetuse geograafilises piirkonnas.

Selguse ja täpsuse huvides lisatakse nimetuse geograafilise piirkonna moodustavate kommuunide loetelu, mis oli toodud dekreedis, millega kontrollitud päritolunimetust „Huile essentielle de lavande de Haute-Provence” tunnustati.

Võib teha järgmisi erandeid:

„Riikliku päritolunimetuste instituudi (Institut national des appellations d’origine’i (INAO)) toiduainetetööstuse toodete riiklik komitee võib pärast komitee poolt selleks nimetatud ekspertkomisjoni arvamuse saamist teha erandeid minimaalse kõrguse (800 meetrit) osas. Neid erandid ei tohi teha põldude jaoks, mis asuvad madalamal kui 600 meetrit.”

3.4. Osa „Tootmismeetod”

Tehakse üks täpsustus taimede tootmismeetodi kohta: neid on lubatud paljundada üksnes seemnest. See säte pärineb dekreedist, millega tunnustati kontrollitud päritolunimetust „Huile essentielle de lavande de Haute-Provence”.

3.5. Osa „Seos piirkonnaga”

See osa kirjutati ümber, et tuua esile geograafilise piirkonna ja toote eripära ning toote seos geograafilise piirkonnaga. Osa lisati vastavalt 20. märtsi 2006. aasta määrusele (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta.

3.6. Osa „Viited kontrolliasutustele” ja „taotlejate rühm”

Ajakohastati ametlike kontrolliasutuste ja tootjarühma kontaktandmeid.

3.7. Osa „Märgistus”

Muudeti märgistust käsitlevaid sätteid, et lisada kohustus esitada märgisel Euroopa Liidu kaitstud päritolunimetuse tähis.

3.8. Osa „Riiklikud nõuded”

Et kontrollisüsteem kujundati riiklikul tasandil ümber, täiendati spetsifikaati tabeliga, milles on näidatud peamised kontrollimist vajavad aspektid ja nende hindamise meetod.

KOONDDOKUMENT

NÕUKOGU MÄÄRUS (EÜ) nr 510/2006

põllumajandustoodete ja toidu geograafiliste tähiste ja päritolunimetuste kaitse kohta (2)

„HUILE ESSENTIELLE DE LAVANDE DE HAUTE-PROVENCE” / „ESSENCE DE LAVANDE DE HAUTE-PROVENCE”

EÜ nr: FR-PDO-0217-0141-20.10.2011

KGT ( ) KPN ( X )

1. Nimetus

„Huile essentielle de lavande de Haute-Provence” / „Essence de lavande de Haute-Provence”

2. Liikmesriik või kolmas riik

Prantsusmaa

3. Põllumajandustoote või toidu kirjeldus

3.1. Toote liik

Klass 3.2. Eeterlikud õlid

3.2. Toote kirjeldus, mida punktis 1 esitatud nimetus tähistab

Toode „Huile essentielle de lavande de Haute-Provence” / „Essence de lavande de Haute-Provence” on vedelik, mis saadakse taime Lavandula Angustifolia P. Miller’i õitsvate tippude destilleerimisel veeauruga. Istandused peavad moodustama kohalikku päritolu taimedest populatsiooni, mida on paljundatud üksnes seemnest. Kloonitud taimede, vegetatiivse paljundamise teel saadud taimede ja kloonide seemnetest saadud taimede kasutamine on keelatud. Toode „Huile essentielle de lavande de Haute-Provence” on enamasti vahetoode, mida kasutatakse peamiselt parfümeeriatööstuses, kuid ka farmaatsiatööstuses ja aroomiteraapias. Toode „Huile essentielle de lavande de Haute-Provence” / „Essence de lavande de Haute-Provence” peab vastama järgmistele analüütilistele omadustele, mida mõõdetakse kromatograafi abil:

happearv: < 1,0;

tsineool 1,8: 0,2–1,0;

cis-β-otsimeen: 3,0–9,0;

trans-β-otsimeen: 2,2–4,9;

oktanoon-3: 0,5–2,0;

kamper: < 0,5;

linalool: < 36;

terpineen-1-ool-4: 2,5–5,5;

lavandulüülatsetaat: > 2,5;

lavandulool: > 0,5;

alfa-terpineool: < 0,7;

suhe cis-β-otsimeen/trans-β-otsimeen: 1,05–2,7;

suhe trans-ß-otsimeen/oktanoon-3: 1,4–9;

suhe linalool + linalüülatsetaat/lavandulool + lavandulüülatsetaat: 12–18.

Hooajal, mida iseloomustavad erilised klimaatilised tingimused, võib eespool kirjeldatud kriteeriumidest teha erandeid, milleks annab loa riikliku päritolu- ja kvaliteediinstituudi (Institut national de l’origine et de la qualité (I.N.A.O.)) direktor oma otsusega pärast tootjarühma arvamuse saamist. Need erandid ei või ületada järgmisi väärtusi:

happearv: < 1,2;

tsineool 1,8: 0,1–1,5;

cis-β-otsimeen: 2,5–10;

trans-β-otsimeen: 1,5–6;

oktanoon-3: 0,3–2,0;

kamper: < 0,55;

linalool: < 38;

terpineen-1-ool-4: 1,5–6;

lavandulüülatsetaat: > 2;

lavandulool: > 0,4;

alfa-terpineool: < 0,8;

suhe cis-β-otsimeen/trans-β-otsimeen: 0,9–2,7;

suhe trans-ß-otsimeen/oktanoon-3: 1,4–10;

suhe linalool + linalüülatsetaat/lavandulool + lavandulüülatsetaat: 10–20.

3.3. Tooraine (üksnes töödeldud toodete puhul)

—

3.4. Sööt (üksnes loomse päritoluga toodete puhul)

—

3.5. Tootmise erietapid, mis peavad toimuma määratletud geograafilises piirkonnas

Lavendel kasvatatakse ja destilleeritakse geograafilises piirkonnas.

3.6. Erieeskirjad viilutamise, riivimise, pakendamise jm kohta

—

3.7. Erieeskirjad märgistamise kohta

Päritolunimetus ja Euroopa Liidu KPNi tähis peavad olema selgelt ära toodud kõikidel anumatel, mida turustatakse päritolunimetusega „Huile essentielle de lavande de Haute-Provence” / „Essence de lavande de Haute-Provence”.

4. Geograafilise piirkonna täpne määratlus

Toote „Huile essentielle de lavande de Haute-Provence” / „Essence de lavande de Haute-Provence” geograafiline piirkond paikneb järgmise nelja departemangu territooriumil: Alpes-de-Haute-Provence, Hautes-Alpes, Drôme ja Vaucluse. Sinna kuulub 283 kommuuni. Kriteeriumid, mille põhjal see geograafiline piirkond kindlaks määrati, hõlmavad ühtaegu looduskeskkonna aspekte, mis vastavad lavendli kasvatamiseks vajalikele tingimustele, ja eeterlike õlide „Huile essentielle de lavande de Haute-Provence” / „Essence de lavande de Haute-Provence” tootmisega seotud inimtegureid.

Geograafiline piirkond hõlmab:

a) järgmisi kommuune: Alpes-de-Haute-Provence’i departemangus: Allons, Angles, Annot, Archail, Aubignosc, Authon, Banon, Barles, Barrême, Bayons, Beaujeu, Bellafaire, Beynes, Blégiers, Blieux, Braux, Le Brusquet, Le Caire, Castellane, Le Castellard-Mélan, Castellet-les-Sausses, Val-de-Chalvagne, Châteaufort, Châteauneuf-Miravail, Châteauneuf-Val-Saint-Donat, Chaudon-Norante, Clamensane, Clumane, Cruis, Curel, Demandolx, Digne-les-Bains, Draix, Entrages, Entrevaux, Faucon-du-Caire, Le Fugeret, La Garde, Gigors, Hautes-Duyes, L'Hospitalet, La Javie, Lambruisse, Lardiers, Majastres, Mallefougasse-Augès, Marcoux, Méailles, Montsalier, Moriez, La Motte-du-Caire, Moustiers-Sainte-Marie, La Mure-Argens, Nibles, Noyers-sur-Jabron, Les Omergues, Ongles, La Palud-sur-Verdon, Peipin, Peyroules, Piegut, Prads-Haute-Bleone, Redortiers, Revest-du-Bion, La Robine-sur-Galabre, La Rochegiron, La Rochette, Rougon, Saint-André-les-Alpes, Saint-Benoît, Saint-Etienne-les-Orgues, Saint-Geniez, Saint-Jacques, Saint-Julien-du-Verdon, Saint-Lions, Saint-Pierre, Saint-Vincent-sur-Jabron, Saumane, Sausses, Senez, Simiane-la-Rotonde, Soleilhas, Tartonne, Thoard, Thorame-Basse, Thorame-Haute, Turriers, Ubraye, Valavoire, Valbelle, Venterol, Vergons. Hautes-Alpes’i departemangus: Antonaves, Aspremont, Aspres-sur-Buëch, Barcillonnette, Barret-le-Bas, La Bâtie-Montsaléon, La Beaume, Le Bersac, Bruis, Chabestan, Chanousse, Châteauneuf-de-Chabre, Châteauneuf-d'Oze, Eourres, L'Epine, Esparron, Espinasses, Etoile-Saint-Cyrice, La Faurie, Fouillouse, La Freissinouse, Furmeyer, Gap, La Haute-Beaume, Lardier-et-Valença, Manteyer, Mereuil, Montbrand, Montclus, Montjay, Montmaur, Montmorin, Montrond, Moydans, Neffes, Nossage-et-Bénévent, Orpierre, Oze, Pelleautier, La Piarre, Ribeyret, Ribiers, La Roche-des-Arnauds, Rosans, Saint-André-de-Rosans, Saint-Auban-d'Oze, Sainte-Colombe, Saint-Genis, Saint-Julien-en-Beauchêne, Sainte-Marie, Saint-Pierre-d'Argençon, Saint-Pierre-Avez, Le Saix, Salerans, Savournon, Serres, Sigottier, Sigoyer, Sorbiers, Théus, Trescléoux, Veynes, Vitrolles. Drôme’i departemangus: Arnayon, Arpavon, Aulan, Ballons, Barret-de-Lioure, La Bâtie-des-Fonds, Beaumont-en-Diois, Beaurières, Bellecombe-Tarendol, Bellegarde-en-Diois, Bésignan, Bonneval-en-Diois, Boulc, Bouvières, Chalançon, La Charce, Charens, Chaudebonne, Chauvac, Cornillac, Cornillon-sur-l'Oule, Establet, Eygalayes, Eyroles, Ferrassières, Glandage, Gumiane, Izon-la-Bruisse, Jonchères, Laborel, Lachau, Laux-Montaux, Lemps, Lesches-en-Diois, Mévouillon, Miscon, Montauban-sur-l'Ouvèze, Montaulieu, Montbrun-les-Bains, Montferrand-la-Fare, Montfroc, Montguers, Montjoux, Montréal-les-Sources, La Motte-Chalancon, Pelonne, Plaisians, Le Poët-en-Percip, Le Poët-Sigillat, Pommerol, Poyols, Les Prés, Reilhanette, Rémuzat, Rioms, Rochebrune, La Roche-sur-le-Buis, La Rochette-du-Buis, Rottier, Roussieux, Saint-Auban-sur-l'Ouvèze, Saint-Dizier-en-Diois, Sainte-Euphémie-sur-Ouvèze, Saint-Ferréol-Trente-Pas, Sainte-Jalle, Saint-May, Saint-Sauveur-Gouvernet, Séderon, Teyssières, Treschenu-Creyers, Valdrôme, Val-Maravel, Valouse, Verclause, Vercoiran, Vers-sur-Méouge, Vesc, Villebois-les-Pins, Villefranche-le-Château, Villeperdrix, Volvent. Vaucluse’i departemangus: Aurel, Lagarde-d'Apt, Monieux, Rustrel, Saint-Christol, Saint-Saturnin-d'Apt, Saint-Trinit, Sault, Savoillans, Villars. Nendes kommuunides võivad päritolunimetuse saada ainult istandused, mis asuvad vähemalt 800 meetri kõrgusel. Riikliku päritolu- ja kvaliteediinstituudi (Institut national de l’origine et de la qualité (INAO)) toiduainetetööstuse toodete riiklik komitee võib pärast komitee poolt selleks nimetatud ekspertkomisjoni arvamuse saamist teha erandeid minimaalse kõrguse (800 meetrit) osas. Neid erandid ei tohi teha põldude jaoks, mis asuvad madalamal kui 600 meetrit;

b) järgmisi kommuune: Drôme’i departemangus: Aix-en-Diois, Aucelon, Aurel, Barnave, Barsac, Brette, Chamaloc, Chastel-Arnaud, Châtillon-en-Diois, La Chaudière, Die, Espenel, Eygluy-Escoulin, Laval-d'Aix, Luc-en-Diois, Marignac-en-Diois, Menglon, Molières-Glandaz, Montlaur-en-Diois, Montmaur-en-Diois, Pennes-le-Sec, Ponet-et-Saint-Auban, Pontaix, Pradelle, Recoubeau-Jansac, Rimon-et-Savel, Rochefourchat, Romeyer, Saint-Andéol, Saint-Benoît-en-Diois, Sainte-Croix, Saint-Julien-en-Quint, Saint-Nazaire-le-Désert, Saint-Roman, Saint-Sauveur-en-Diois, Vachères-en-Quint, Vercheny, Véronne. Nendes kommuunides võivad päritolunimetuse saada ainult istandused, mis asuvad vähemalt 600 meetri kõrgusel.

5. Seos geograafilise piirkonnaga

5.1. Geograafilise piirkonna eripära

Geograafilist piirkonda iseloomustavad järgmised tegurid.

Looduslikud tegurid tähklavendel – nagu liiki Lavandula angustifolia kuuluvat lavendlit tavakeeles nimetatakse – kasvab meelsasti muldadel, mida pedoloogias tähistatakse terminiga „lubihuumusega hall rendsiina”. Need mullad on välja kujunenud juura- ja kriidiajastu lubjakivipinnasel. Lisaks vajab lavendel jahedamaid ja seega kõrgemaid alasid, seega kasvab ta kõige mägisematel aladel 600–800 meetrist kõrgemal. Määratletud piirkond vastab tähklavendli looduslikule kasvualale. Väljaspool seda piirkonda hävib liik Lavandula angustifolia kiiresti.

Inimtegur lavendlit hakati Kesk-Prantsusmaal korjama peamiselt 19. sajandi teisel poolel. Tollal jättis intensiivne maalt lahkumine maapiirkonnad tühjaks. Maa-alad, mida oli sajandeid metsast puhastatud ja haritud, jäeti hooletusse. Peagi kahjustas neid alasid erosioon ja sageli tuli nähtavale paljas kalju. Seal kasvasid hästi ainult robustsed ja vähenõudlikud taimed näiteks mitmesugused lavendliliigid, mis hüljatud mäenõlvu varsti katsid.

Samal ajal hakati palju enam tarvitama parfüüme ja kosmeetikatooteid. Tänu rikkalikule kohalikule toorainele ja põlvest põlve edasi antud oskusteabele puhkes õitsele parfümeeriatööstus, mis on edukas tänaseni, ja tegi Grasse'i rahvusvaheliselt tuntuks kui lõhnapealinna.

Grasse’i ettevõtjad siirdusid sisemaale ja seadsid oma destilleerimiskolvid kogu suveks korjealadele üles. Teised sõlmisid kokkulepped kohalike destilleerijatega, kes neile eeterlikke õlisid kogusid. Lavendliessentside turustamisvõimalused olid seega tagatud, mis soodustas Ülem-Provence’i mägistel alade kiiret arengut, kus siiani oli tegeldud vähese loomakasvatusega ja viljeldud põllukultuure.

5.2. Toote eripära

Toote tüüpilisus

Tähklavendlit kasvatatakse kohalikku päritolu taimede seemnest või siis populatsioonis ise kasvanud noortest taimedest. Nende populatsioonide liigirikkus annab tähklavendli essentsidele eripära ja kvaliteedi, mis eristavad neid väga selgelt teistest essentsidest. Toote „Huile essentielle de lavande de Haute-Provence” / „Essence de lavande de Haute-Provence” kõige iseloomulikumad analüüsiparameetrid, mõõdetuna kromatograafi piikide alade kaupa, on linalool, lavandulool ja lavandulüülatsetaat (nende aroomiainete väärtused on määratud kindlaks punktis 3.2). Tähklavendli lõhn erineb teistest lavendlitest (lavaniin ja Lavandula latifolia spica) keeruka buketi, rafineerituse ja pikaajalise püsivuse poolest.

Tuntus

Grasse’i linn sai parfümeeriatööstuse poolest tuntuks tänu lavendli eeterlikku õli tootmisele selles piirkonnas. Kui hakati kasvatama lavandiini, mis annab rohkem saaki, kuid mille eeterlik õli ei ole nii rafineeritud lõhnaga, otsustasid tootjad hakata valmistama eeterlikku õli, mis pärineb eranditult tähklavendli destilleerimisest, et varustada parfümeeriatööstureid edaspidigi eeterliku õliga, millele nad võlgnesid oma tuntuse.

5.3. Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel

Lavendli tundlikkus looduskeskkonna suhtes väljendub tugevasti nende taimede essentside keemilises koostises ja seega ka lõhnas. Nii on see eelkõige populatsiooni kuuluva tähklavendli puhul (kohalikku päritolu taimed, mida paljundatakse ainult seemnest, keelatud on igasugune kloonaretus või vegetatiivse paljundamise teel saadud taimed). Populatsioonis on igal taimel kindel geneetiline koostis, mistõttu nendest valmistatud eeterlikul õlil on erilised analüütilised ja lõhnaomadused.

Lavendlit kasvatatakse mägistel aladel 600–800 meetrist kõrgemal, kus jahe kasvutemperatuur tagab eeterliku õli eriti rafineeritud lõhna

Nende mägiste alade mullas on vähe toitaineid ja vett ning kasvamise asemel keskendub taime ainevahetus lõhnaainete sünteesimisele.

Õied peavad pärast äralõikamist kuivama, et nendest eralduks üleliigne vesi, mis võib destilleerimise tulemuse rikkuda. Destilleeritakse veeauruga, sest see on ainus meetod, mille puhul õie lõhnaained säilivad. Veeaur võtab taimematerjali läbides eeterlikud õlid kaasa, seejärel aur jahutatakse ja saavutab taas vedela oleku. Kontsentratsiooni ja lõhnaomaduste säilitamiseks on istanduse ühelt hektarilt saadava eeterlikku õli hulka piiratud.

Tähklavendli tootja on oma tootesse väga kiindunud.

Viide spetsifikaadi avaldamisele

(määruse (EÜ) n 510/2006 (3) artikli 5 lõige 7)

https://www.inao.gouv.fr/fichier/CDCHuileEssentielleLavandeHauteProvence.pdf

(1) Asendatud määrusega (EL) nr 1151/2012.

(2) Vt joonealust märkust 1.

(3) Vt joonealust märkust 1.